Ғәрб дөләтлириниң бу һәқтики наразилиқиниң күчийиши вә шундақла ғәрб мәтбуатлиринң қаттиқ тәнқиди түпәйлидин, сәйшәнбә күни хитай һөкүмити бихәтәр йемәклик мәсилисидә, назарәт қилиш өлчимини өрлитиш, түзүмгә хилаплиқ қилғучиларға җәриманә қоюш қатарлиқ қаттиқ вастиларни қолланмақчи болуватқанлиқини билдүргән. Лекин мутәхәссисләр, хитай һөкүмитиниң бу хил чарә -тәдбирләрни қоллиниш арқилиқ, хитайдики йемәкликләр бихәтәрлики мәсилисини һәл қилалишиға гуман билән қаримақта.